ঢাকা, ৮ জুলাই (শীর্ষ নিউজ ডটকম): আরেক দফা বাড়ল ভোজ্যতেল, চিনি ও সবজির দাম। পাশাপাশি বেড়েছে মসলার দামও। গত সপ্তাহের তুলনায় বোতলজাত ভোজ্যতেল প্রতি লিটারে ৩ টাকা এবং প্রতি কেজি চিনিতে ২ থেকে ৩ টাকা বেড়েছে। তীর মার্কা এলিটার ১২৫ টাকা, দুই লিটার ২৪৮-২৫০ টাকা, পাঁচ লিটার ৬২০ টাকায় বিক্রি করতে দেখা গেছে। এক সপ্তাহ আগে ছিল ১ লিটার ১২২ টাকা, ২ লিটার ২৪৪ টাকা, ৫ লিটার ৬০৫ টাকা। এদিকে ভোজ্যতেল ও চিনির পরিবেশক প্রথা নিয়ে কোম্পানিগুলো গড়িমসি করছে। এবং পরিবেশক নিয়োগে অতিরিক্ত জামানত চাওয়া হচ্ছে বলে  কোম্পানিগুলোর বিরুদ্ধে অভিযোগ রয়েছে। খুচরা বাজারে খোলা সয়াবিন বিক্রি হচ্ছে প্রতি লিটার ১১২ থেকে ১১৬ টাকায়। ছোলা এখনই প্রতি কেজি ৬৫ থেকে ৭০ টাকায় বিক্রি হচ্ছে।  আজ শুক্রবার ঢাকার বিভিন্ন বাজার ঘুরে দেখা গেছে এক সপ্তাহ ব্যবধানে প্র্রতি কেজি সবজিতে বেড়েছে ১২-১৭ টাকা। বেগুন প্রতি কেজি বিক্রি হচ্ছে ৪০-৪৮ টাকা, পেঁপে ২৪ টাকা, ঢেঁড়স ৪৮-৫০ টাকা, করলা ৪৮ টাকা, পটল ৪৮ টাকা, কাঁকরোল ৪০-৪২ টাকা, বরবটি ৪৮-৫০ টাকা, মিষ্টি কুমড়া ২০-২৪ টাকা, কাঁচামরিচ ৮০-৯০ টাকা বিক্রি করতে দেখা গেছে। তবে পাইকারি বিক্রেতারা জানান, সবজি  সরবরাহ কম থাকায় দাম বেড়েছে। এছাড়া হরতালের কারণে পরিবহন খরচ অনেক বেড়ে গেছে। এদিকে চালের দাম পাইকারি বাজারে ৫০ কেজি বস্তা প্রতি ২০/৩০ টাকা বেড়েছে। এদিকে চালের দাম কিছুটা বেড়েছে। কারওয়ান বাজারের উজ্জ্বল রাইচ এজেন্সির মালিক সোহেল শীর্ষ নিউজ ডটকমকে জানান, পাইকারি বাজারে ৫০ কেজি বস্তায় ৩০ থেকে ৪০ টাকা বেড়েছে।  আজ বিভিন্ন বাজারে দেখা গেছে মিনিকেট চাল পাইকারি ৪৩-৪৪, খুচরা ৪৫-৪৬ টাকা, পারিজা পাইকারি ৩৬-৩৭, খুচরা ৩৮-৩৯, বিআর-২৮ পাইকারি ৩৬-৩৭, খুচরা ৩৮-৪০ টাকা, নাজির পাইকারি ৫০, খুচরা ৫১-৫২ টাকা, গুটিস্বর্ণা পাইকারি  ৩৪, খুচরা ৩৫-৩৬ টাকা, লালস্বর্ণা পাইকারি ৩৪, খুচরা ৩৫-৩৬ টাকা, হাসকি পাইকারি ৩৫-৩৬, খুচরা ৩৭-৩৮ টাকা, লতা পাইকারি ৩৬-৩৭, খুচরা ৩৮-৩৯ টাকা এবং পোলাও চাল পাইকারি ৫৭-৬২, খুচরা ৬৪-৬৫ টাকায় বিক্রি হচ্ছে।  মসুর ডাল দেশি ১০৫ টাকা, ক্যাঙ্গারু ১০৫-১১০ টাকা, দেশি রসুন ১০০ টাকা, আমদানি রসুন বিক্রি হচ্ছে ১৫০ থেকে ১৬০ টাকা কেজি, আটা ৩১ থেকে ৩৩ টাকা কেজি, দুই কেজির প্যাকেট ৬৬ টাকা। প্রতি কেজি দেশি আদা বিক্রি হচ্ছে এখন ৯০ থেকে ১০০ টাকা। মোটা দানা ৮০-৯০ টাকায় বিক্রি হচ্ছে। মসলার মধ্যে পেয়াজ ৩৫-৩৬ টাকা,গত সপ্তাহে ছিল  ৩০-৩১ টাকা, আমদানি ২৭-২৮ টাকা, গত সপ্তাহে ছিল ২৪-২৬, শুকনা মরিচ ১৮০-১৯০ টাকা, হলুদ ২৫০-২৮০ টাকায় বিক্রি হচ্ছে। রুই মাছ প্রতি কেজি ২০০-২২০ টাকা, ইলিশ ৯শ থেকে ১ হাজার টাকা এবং ব্রয়লার মুরগি ১৪৫-১৫০ টাকা, দেশি মুরগি ২৯০-৩১০ টাকা, গরুর মাংস প্রতি কেজি ২৭০-২৮০ টাকা, খাসি ৪০০-৪৫০ টাকায় বিক্রি হচ্ছে।  (শীর্ষ নিউজ ডটকম/এমআর/এনডিএস/এসসি/১৯.৫০ ঘ.)